অচ্যুতচরণ চৌধুরী ১২৭২ বঙ্গাব্দের (১৮৬৫ খ্রিষ্টাব্দ) ২৩ মাঘ বিভাগপূর্ব তৎকালীন সিলেট বিভাগের করিমগঞ্জের (সেই সময়সিলেট জেলার অংশ ছিল) জাফরগড় পরগনার মৈনা গ্রামে জন্মগ্রহণ করেন। তাঁর বাবার নাম অদ্বৈতচরণ চৌধুরী ও মাতা কোটিমণি চৌধুরী। পিতার মাধ্যমে, তিনি জাফরগড়ের জমিদারদের বংশধর ছিলেন। 

ছোটবেলায় প্রাথমিক শিক্ষা লাভ করার সময়, তিনি নিজ আগ্রহে ইতিহাস ও ধর্মশাস্ত্র শিখেন, বিশেষ করে সাহিত্য ও বৈষ্ণব তত্ত্বের বিশেষ মনোনিবেশ দেন। পরবর্তীকালে প্রাপ্ত বয়সে তিনি বৈষ্ণব ধর্মে দীক্ষাগ্রহণ করেন ও পুরী, ভুবনেশ্বর, গয়া, বৃন্দাবন, ঢাকাদক্ষিণ প্রভৃতি তীর্থস্থান ভ্রমণ করেন এবং ঢাকা দক্ষিণে নিজ ব্যয়ে গৌরবিষ্ণুপ্রিয়া মন্দির প্রতিষ্ঠা করেন।

পাথরকান্দিতে ভূ-সম্পত্তিতে কোষাধ্যক্ষ নিযুক্ত হওয়ার আগে, ১৮৯৭ সালে তিনি সিলেটের গিরিশ মিডল ইংলিশ স্কুলে শিক্ষক হিসাবে কর্মজীবন শুরু করেন। ১৮৯৭ সালে তিনি "শ্রীহট্ট দর্পণ" নামে একটি মাসিক পত্রিকা প্রতিষ্ঠা করেন, যদিও মাত্র দুই বছর পর এর প্রকাশনা বন্ধ হয়ে যায়।

এক দশক পরে, তিনি সিলেটের ইতিহাস নিয়ে একটি বিস্তৃত রচনার কাজ শুরু করেছিলেন, যার নাম দেন "শ্রীহট্টের ইতিবৃত্ত"। লেখাটি দুটি খণ্ডে প্রকাশিত হয়েছিল। প্রকাশের পর তার এই কাজটি ব্যাপক প্রসংসিত হয়, সমকালীন ঐতিহাসিক আচার্য যদুনাথ সরকার এটিকে ইতিহাস রচনার ক্ষেত্রে আদর্শ বলে উল্লেখ করেন।

তার সংগ্রহে ইতিহাস ও ধর্ম সম্পর্কিত তিন হাজার বই ও পুঁথির সমন্বয়ে গঠিত বিস্তৃত ব্যক্তিগত গ্রন্থাগার ছিল। তিনি বৈষ্ণব ধর্মতত্ত্ব নিয়েও একাধিক বই লিখেছিলেন।

শ্রীহট্টের ইতিবৃত্ত
জীবনী
অন্যান্য
সৃষ্টিকর্ম